Paspoort-video: Minister gryp in‘n Skermskoot uit die video. Die minister van binnelandse sake het ŉ ondersoek aangevra na ŉ video wat op sosiale media versprei word van ŉ beweerde lakse beampte. Die video, wat wyd op sosiale media gedeel word, wys hoe ŉ werknemer van die departement van binnelandse sake ŉ paspoort stempel terwyl haar aandag deur haar foon afgelei word. Dit blyk dat sy die paspoort twee keer stempel sonder om haar fout agter te kom voor sy verder aan haar foon aandag gee. Minister Malusi Gigaba het intussen gesê hy is bewus van die video en het sy departement opdrag gegee om ondersoek in te stel na die voorval en spoedig teen die beampte op te tree. Sosialemediagebruikers het intussen uitgevaar oor die video met talle wat meen dit is ŉ alledaagse gesig wanneer dit kom by diens deur staatsamptenare.